**ЗАПОВЕД**

**№42..........**

**гр. Дряново,19.01.2017.....................**

На основание чл. 44, ал. 1, т.13 от Закона за местното самоуправление и местната администрация (ЗМСМА) и чл. 129, ал. 2 от Закона за устройство на територията (ЗУТ) във връзка със Заповед № 565/03.10.2016 г. на Кмета на община Дряново, Протокол № 1/11.01.2017г. на ОЕСУТ при община Дряново и подадено заявление с вх. № ОБА 3-38-28/14.12.2016 г. от ОБЩИНА ДРЯНОВО

**О Д О Б Р Я В А М :**

Проект за частично изменение на подробен устройствен план – план за регулация и застрояване (ЧИ на ПУП – ПРЗ) за урегулиран поземлен имот - УПИ ІІ – „кооперативен пазар” от кв. 66 по регулационния план (РП) на гр. Дряново, който е отреден за ПИ с идентификатор 23947.501.9786 по кадастралната карта (КК) на града. С проекта за ЧИ на ПУП-ПР се променят границите на УПИ ІІ – „кооперативен пазар” от кв. 66 като вътрешна регулационна линия към УПИ ІІ- „за озеленяване” от кв.58 се измества в североизточна посока с цел разширяване на имота. Новообразувания УПИ ІІ – „кооперативен пазар” се преотрежда за „обществено обслужване и търговия” от кв. 66 по РП на града и регулационните линии на същият се поставят в съответствие с имотните граници на ПИ с проектен идентификатор 23947.501.9781 по КК.

Новообразуваният УПИ ІІ – „за озеленяване” от кв. 58 по РП се отрежда за ПИ с проектен идентификатор 23947.501.9783 по КК, а в УПИ І – „за комплексно жилищно строителство” по РП попада ПИ с проектен идентификатор 23947.501.9782 по КК на града.

С проекта за ЧИ на ПУП-ПЗ за новообразувания УПИ ІІ за „обществено обслужване и търговия” от кв.66 се установява смесена устройствена зона – Соп като се предвижда основно обществено-обслужващо застрояване за пазар с височина до 10м свободно по ограничителните линии с предвидените допустими устройствени показатели за плътност и интензивност на застрояване, така както е показано в текстовата и графична част на проектите, които са неразделна част от настоящата заповед.

На основание чл. 129, ал. 2 от ЗУТ заповедта да се съобщи на заинтересованите лица при условията и по реда на Административно процесуалния кодекс (АПК).

Настоящата заповед може да бъде обжалвана съгласно чл. 215 от ЗУТ в 14-дневен срок от датата на съобщаването й чрез кмета на община Дряново пред Административен съд Габрово по реда на АПК.

Заповедта влиза в сила по реда на чл. 132 от ЗУТ.

**инж. МИРОСЛАВ СЕМОВ**

*Кмет на община Дряново*

Съгласувал:

арх. Светла Цонева

директор дирекция АСОС

Съгласувал:

адв. Грета Гавраилова

юрист на община Дряново

Изготвил:

инж. Крася Донева

мл. експерт в дирекция АСОС